section_heading: Karijera
paragraph_text: Godine 1972. je nastalo njegovo cjeloživotno prijateljstvo s Robbiejem Shakespearom. Te je godine Shakespeare svirao bas-gitaru za The Hippy Boyse. Kad su Shakespearea pitali neka im preporuči bubnjara za studijsko snimanje glazbenom producentu Bunnyju Leeju za njegov sastav The Aggrovators, sjetio se Dunbara. Nakon snimanja, Dunbar i Shakespeare su se složili nastaviti raditi zajedno. Prvi put su zajedno djelovali s Peterom Toshem na njegovom albumu Legalize It iz 1976. godine. Dvojac je nastavio raditi s Toshevim sastavom do 1979., pri čemu su snimili četiri albuma Equal Rights, Bush Doctor, Mystic Man i Wanted Dread and Alive, a osim toga, sudjelovali su pri produciranju Toshevog hit dueta s Mickom Jaggerom, "(Keep On Walking) Don't Look Back" iz 1978. godine.